《不浮次歆予亦再赋》
宋代·高斯得

咨余运颓侵，非复少年日。
嵇康既习懒，长卿又婴疾。
避客如避仇，俗子意多失。
独於声气同，迹两心事一。
粝饭盘菹芹，浊酒笾撰栗。
家食虽清贫，尚有弊余斥。
每思世路巘，身不寒而栗。
何如掩关卧，黑甜过崖蜜。
觉来荷长才，乐圃斸芝术。
末路值令第，自远造余室。
未久欲思归，依人似高适。
飞飞羽差池，秋雁避春乙。
可怜陆士衡，呜咽送亲密。
桡音转回塘，无由望文鷁。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。